62019TO0627_INF
Vispārējās tiesas priekšsēdētāja 2020. gada 31. janvāra rīkojums –
Shindler u.c./Komisija
(lieta T‑627/19 R)
Pagaidu noregulējums – Brīvības, drošības un tiesiskuma telpa – Apvienotās Karalistes izstāšanās no Savienības – Citā Savienības dalībvalstī dzīvojoši Apvienotās Karalistes pilsoņi – Savienības pilsonības zaudēšana – Prasība sakarā ar bezdarbību – Pieteikuma par pagaidu noregulējumu nepieņemamība
1.
Pagaidu noregulējums – Piemērošanas apturēšana – Pagaidu pasākumi – Noteikšanas nosacījumi – Fumus boni juris – Steidzamība – Būtisks un neatgriezenisks kaitējums – Kumulatīvs raksturs – Visu attiecīgo interešu izsvēršana – Izmeklēšanas kārtība un pārbaudes veids – Pagaidu noregulējuma tiesneša novērtējuma brīvība
(LESD 256. panta 1. punkts, 278. un 279. pants; Vispārējās tiesas Reglamenta 156. pants)
(skat. 12., 14., 15. punktu)
2.
Pagaidu noregulējums – Piemērošanas apturēšana – Pieņemamības nosacījumi – Prasītāja interese panākt lūgto apturēšanu – Prasība, kas vērsta pret nelabvēlīgu administratīvo lēmumu – Apturēšana, kas nevar grozīt prasītāja situāciju – Intereses celt prasību neesamība – Nepieņemamība
(LESD 278. pants; Vispārējās tiesas Reglamenta 156. panta 4. punkts)
(skat. 21. punktu)
3.
Robežkontrole, patvērums un imigrācija – Imigrācijas politika – Apvienotās Karalistes valstspiederīgo statuss pēc Apvienotās Karalistes izstāšanās no Savienības – Pagaidu pasākumu pieņemšana – Komisijas kompetence – Pieteikums par pagaidu noregulējumu ar mērķi dot norādījumus Komisijai pieņemt tiesību aktus, ar ko pēc minēta datuma tiek saglabāta prasītāju Savienības pilsonība vai noteikts alternatīvs statuss – Atteikums
(LESD 263., 266. un 279. pants)
(skat. 24. punktu)
Priekšmets
Pieteikums, kas pamatots ar LESD 279. pantu un Vispārējās tiesas Reglamenta 156. pantu un ar ko lūgts, pirmkārt, apturēt Komisijas 2019. gada 13. septembra nepārprotamo atteikumu atzīt savu bezdarbību un, otrkārt, uzdot Komisijai veikt konkrētus pagaidu pasākumus, lai prasītājiem saglabātu Savienības pilsonību arī pēc Lielbritānijas un Ziemeļīrijas Apvienotās Karalistes izstāšanās no Eiropas Savienības, kā arī pieņemt pagaidu lēmumu par šai pilsonībai alternatīvu statusu, kas ietver dažādus pasākumus attiecībā uz ieceļošanu, uzturēšanos, sociālajām tiesībām un profesionālo darbību, kuri būtu piemērojami gadījumā, ja netiktu noslēgts līgums par Apvienotās Karalistes izstāšanos no Eiropas Savienības.
Rezolutīvā daļa
1)
Pieteikumu par pagaidu noregulējumu noraidīt.
2)
Lēmuma par tiesāšanās izdevumiem pieņemšanu atlikt.